b'\n_START_ARTICLE_\nMario Puzo\n_START_SECTION_\nVia\xc8\x9ba\n_START_PARAGRAPH_\nPuzo s-a n\xc4\x83scut \xc3\xaentr-o familie s\xc4\x83rac\xc4\x83 de imigran\xc8\x9bi italieni ce tr\xc4\x83iau \xc3\xaen cartierul Hell\'s Kitchen (Buc\xc4\x83t\xc4\x83ria Iadului) din New York. Multe c\xc4\x83r\xc8\x9bi au aceast\xc4\x83 caracteristic\xc4\x83. Dup\xc4\x83 absolvirea City College din New York, s-a \xc3\xaenrolat \xc3\xaen Armata Aerian\xc4\x83 a Statelor Unite ale Americii \xc3\xaen timpul celui de-al doilea r\xc4\x83zboi mondial. Din cauza vederii slabe, nu a luptat efectiv pe front, dar a devenit ofi\xc8\x9ber de rela\xc8\x9bii cu publicul, sta\xc8\x9bionat \xc3\xaen Germania. Dup\xc4\x83 r\xc4\x83zboi, a scris prima sa carte, "Arena sumbr\xc4\x83", care a fost publicat\xc4\x83 \xc3\xaen 1955._NEWLINE_Cea mai faimoas\xc4\x83 lucrare a sa, "Na\xc8\x99ul", a fost publicat\xc4\x83 pentru prima dat\xc4\x83, \xc3\xaen 1969 dup\xc4\x83 ce a auzit c\xc3\xa2teva anecdote despre organizarea Mafiei, cat timp a cochetat cu jurnalismul. Mai t\xc3\xa2rziu, \xc3\xaentr-un interviu cu Larry King, a declarat ca principala sa motiva\xc8\x9bie a fost aceea de a face bani. Scrisese deja 2 c\xc4\x83r\xc8\x9bi, ce au fost foarte bine primite de c\xc4\x83tre critici, dar nu a c\xc3\xa2\xc8\x99tigat foarte mult. Ca func\xc8\x9bionar public, cu 5 copii, dorea sa scrie ceva care sa anime masele. Fiind bestseller-ul num\xc4\x83rul 1 \xc3\xaen lista revistei "The New York Times", Mario Puzo, \xc8\x99i-a g\xc4\x83sit audien\xc8\x9ba. Cartea a fost adaptata cinematografic mai t\xc3\xa2rziu, \xc3\xaen filmul "Na\xc8\x99ul" regizat de Francis Ford Coppola. Coppola \xc8\x99i Puzo au colaborat \xc8\x99i la urm\xc4\x83rile acestui prim film: "Na\xc8\x99ul II" \xc8\x99i "Na\xc8\x99ul III"._NEWLINE_Puzo a scris prima schi\xc8\x9b\xc4\x83 a scenariului pentru filmul "Cutremur" din 1974, la care nu a mai putut continua, din cauza dedic\xc4\x83rii sale complete pentru "Na\xc8\x99ul II". Puzo a fost de asemenea co-autor la filmul lui Richard Donner, "Superman: Filmul" \xc8\x99i a scris scenariul original pentru "Superman II"._NEWLINE_Puzo nu a apucat sa vad\xc4\x83 publicarea penultimei sale c\xc4\x83r\xc8\x9bi, "Omerta", dar manuscrisul a fost terminat \xc3\xaenaintea mor\xc8\x9bii sale, ca \xc8\x99i manuscrisul c\xc4\x83r\xc8\x9bii "Familia". \xc3\x8entr-o recenzie publicat\xc4\x83 ini\xc8\x9bial \xc3\xaen "San Francisco Chronicle", Jules Siegel, ce a lucrat \xc3\xaendeaproape cu Puzo, nu a crezut c\xc4\x83 Mario Puzo a terminat "Omerta" \xc8\x99i a spus c\xc4\x83 aceast\xc4\x83 carte a fost terminat\xc4\x83 de altcineva._NEWLINE_Puzo a murit din cauza unei insuficiente respiratorii, la 2 iulie 1999, \xc3\xaen casa sa din Bay Shore, Long Island, New York. Familia sa locuie\xc8\x99te acum \xc3\xaen East Islip, New York.'